Հարկ է նկատել, որ «Ազատություն» ռադիոկայանի ադրբեջանական ծառայության շուրջ իրադարձությունները սկսեցին սրընթաց կերպով զարգանալ այն բանից հետո, երբ Ադրբեջանի նախագահի աշխատակազմի ղեկավար Ռամիզ Մեհթիևը հանդես եկավ հայտարարությամբ` պնդելով, թե «Ազատության» ադրբեջանական խմբագրությունն սպասարկում է օտարերկրյա հատուկ ծառայությունների շահերը: Սրան զուգահեռ՝ ձերբակալվեց «Ազատության» ադրբեջանական ծառայության առաջատար լրագրողներից մեկը` «Ազատության» Բաքվի բյուրոյի նախկին տնօրեն Խադիջա Իսմայիլովան: